تورکیه قوزیی قیبریس تورک جمهوریتی اراضی‌لرینه دوشن راکتین بمت و علاقه‌دار اؤلکه‌لرین دقتینه چاتدیریلدیغینی بیلدیردی.
خاریجی ایشلر ناظیرلیگی سؤزچوسو هامی آکسوی قوزیی قیبریس تورک جمهوریتینده دونن پایتاخت لفکوشا و گیرنه آراسینداکی تاشکئنت کندی یاخینلیغیندا اراضییه دوشن راکتله باغلی آچیقلاما وئردی.
راکتین دوشمه‌سی نتیجه‌سینده باش وئرن پارتلاییش و یانغیندا هر هانسی خسارت و یا جان ایکتی‌سی‌نین اولمادیغینی بیلدیرن آکسوی دئییب کی، قوزیی قیبریس تورک جمهوریتی حکومتینه و خالقینا کئچمیش اولسون دیلک‌لریمیزی چاتدیردیق. حادثه قوزیی قیبریس تورک جمهوریتی اورقان‌لاری طرفیندن بمت و علاقه‌دار اؤلکه‌لرین دقتینه چاتدیریلدی. قالدیریلان بو تشببوس‌لر اؤلکه‌میز طرفیندن ده دستک‌لنیر.
قئید ائدک کی، قوزیی قیبریس تورک جمهوریتی‌نین باش ناظیری ارسین تاتار دوشن جیسمین اس-200 راکتی‌نین بیر حیسه‌سی اولدوغونو آچیقلادی و بونون ایسرایل ایله سوریه آراسینداکی گرگین‌لیک زامانی رسمی دمشقین نظارتیندکی راکت مودافعه سیسئمین‌دن آتش‌لنه‌رک سهون آدایا دوشدوگونون ظن ائدیلدیگینی بیلدیردی.
دوشن جیسمین زهرلی قاز یاخود دا شیمیایی ماده احتیوا ائتدیگینه دایر خبرلری ده ایضاح ائدن باش ناظیر تاتار هر هانسی زهرلی گاز یاخود دا شیمیایی ماده‌نین سؤز مؤوضوسو اولمادیغینی، بو وضعیتین باش قرارگاه رئیس‌لیگی طرفیندن ده تصدیقلندیگینی خاطیرلاتدی.
